CELEX: 62014CN0085
Language: fi
Date: 2014-02-18 00:00:00
Title: Asia C-85/14: Ennakkoratkaisupyyntö, jonka College van Beroep voor het Bedrijfsleven (Alankomaat) on esittänyt 18.2.2014 – KPN BV v. Autoriteit Consument en Markt (ACM), muut osapuolet: UPC Nederland BV ym.

19.5.2014   
            
            
               FI
            
            
               Euroopan unionin virallinen lehti
            
            
               C 151/11
            
         Ennakkoratkaisupyyntö, jonka College van Beroep voor het Bedrijfsleven (Alankomaat) on esittänyt 18.2.2014 – KPN BV v. Autoriteit Consument en Markt (ACM), muut osapuolet: UPC Nederland BV ym.
   (Asia C-85/14)
   2014/C 151/14
   Oikeudenkäyntikieli: hollanti
   
      Ennakkoratkaisua pyytänyt tuomioistuin
   
   College van Beroep voor het Bedrijfsleven
   
      Pääasian asianosaiset
   
   
      Valittaja: KPN BV
   
      Vastapuoli: Autoriteit Consument en Markt (ACM)
   
      Muut osapuolet: UPC Nederland BV, UPC Nederland Business BV, Tele2 Nederland BV ja BT Nederland BV
   
      Ennakkoratkaisukysymykset
   
   
               1)
            
            
               Sallitaanko yleispalveludirektiivin (1) 28 artiklassa hintojen säänteleminen, kun markkina-analyysi ei ole osoittanut, että jollakin säännellyn palvelun osapuolella on huomattava markkinavoima, vaikka muiden kuin maantieteellisten puhelinnumeroiden käyttäminen rajat ylittävissä puheluissa on teknisesti ilman muuta mahdollista ja ainoa este näiden numeroiden käyttömahdollisuudelle ovat sovellettavat hinnat, joiden seurauksena soittaminen muuhun kuin maantieteelliseen numeroon on kalliimpaa kuin soittaminen maantieteelliseen numeroon?
            
         
               2)
            
            
               Jos ensimmäiseen kysymykseen vastataan myöntävästi, College pohtii seuraavaa kahta kysymystä:
               
                           a.
                        
                        
                           Voidaanko hintasääntelyä koskevaa toimivaltaa käyttää myös silloin, kun korkeampien hintojen vaikutus muihin kuin maantieteellisiin numeroihin soitettavien puheluiden määrään on vain vähäinen?
                        
                     
                           b.
                        
                        
                           Missä määrin kansallisella tuomioistuimella on vielä harkintavaltaa tutkia, eikö yleispalveludirektiivin 28 artiklan nojalla tarpeellinen hinnoittelutoimenpide ole suhteettoman epäedullinen kauttakulkutarjoajalle, kun otetaan huomioon toimenpiteellä tavoiteltavat päämäärät?
                        
                     
         
               3)
            
            
               Jätetäänkö yleispalveludirektiivin 28 artiklan 1 kohdassa avoimeksi mahdollisuus, että kyseisessä säännöksessä ilmoitetut toimenpiteet toteuttaa muu viranomainen kuin kansallinen sääntelyviranomainen, joka käyttää käyttöoikeusdirektiivin (2) 13 artiklan 1 kohdassa ilmoitettua toimivaltaa, ja että jälkimmäisellä viranomaisella on ainoastaan täytäntöönpanoa koskeva toimivalta?
            
         
      (1)  Yleispalvelusta ja käyttäjien oikeuksista sähköisten viestintäverkkojen ja -palvelujen alalla 7.3.2002 annettu Euroopan parlamentin ja neuvoston direktiivi 2002/22/EY (EYVL L 108, s. 51).
   
      (2)  Sähköisten viestintäverkkojen ja niiden liitännäistoimintojen käyttöoikeuksista ja yhteenliittämisestä 7.3.2002 annettu Euroopan parlamentin ja neuvoston direktiivi 2002/19/EY (EYVL L 108, s. 7).